wickkiey/tamil-wikipedia-chunked huggingface dataset:
# வர்தா ஆறு

## பயணம்

மத்தியப் பிரதேசத்தில் 32 கி.மீ. பயணம் செய்யும் இந்த ஆறு, மகாராஷ்டிராவில் நுழைகிறது.இங்கு 528 கி.மீ. பயணத்திற்குப்பின் வைன்கங்கா ஆறுடன் இணைந்து பிராணஹிதா ஆறாக மாறி இறுதியில் கோதாவரியில் கலக்கிறது.
# வர்தா ஆறு

## துணை நதிகள்

கார் ஆறு, வீணா ஆறு, ஜாம் நதி, எராய் நதி ஆகியவை இடது புறமாகச் செல்லும் துணை நதிகள்.  
மடு, பெம்ப்லா, பெங்காங்கா ஆகியவை வலதுபுறமாகடச் செல்லும் துணை நதிகள்.
# வர்தா ஆறு

## அணைகள்

வர்தா மேலணை மோர்ஷி அருகே வர்தா நதியில் கட்டப்பட்டுள்ளது. இது அமராவதி மற்றும் மோர்ஷி மற்றும் வாரூத் வட்ட நகரங்களின் உயிர்நாடியாகக் கருதப்படுகிறது.  
வர்தா கீழணை அமராவதி மாவட்டத்தில் வாருத் பகாஜி கிராமம் மற்றும் தனோடி கிராமத்திற்கு அருகில் கட்டப்பட்டுள்ளது. இது வர்தா மாவட்டத்தின் நீர் ஆதாரமாக உள்ளது.  
யவத்மால் மாவட்டத்தில் பாபுல்கானுக்கு அருகே பெம்பலா ஆற்றில் ஒரு அணை கட்டப்பட்டுள்ளது. இது யவத்மால் மாவட்டத்தின் உயிர்நாடியாகக் கருதப்படுகிறது.
# கார் அணை

**கார் அணை** (*Kar Dam*), இந்தியாவின் மகாராட்டிர மாநிலத்தில் வர்தா அருகே கார் ஆற்றில் உள்ள ஒரு பூமி அணை.
# கார் அணை

## விவரக்குறிப்புகள்

மிகக் குறைந்த அஸ்திவாரத்திற்கு மேலே உள்ள அணையின் உயரம் நீளம் . தொகுதி உள்ளடக்கம் . அணையின் மொத்த சேமிப்பு திறன் .
# கார் அணை

## நோக்கம்

- நீர்ப்பாசனம்
# விலாயத் உசைன் கான்

உஸ்தாத் **விலாயத் உசேன் கான்** (Vilayat Hussain Khan) (1895-1962) ஒரு இந்தியப் பரம்பரியப் பாடகரும் ஆக்ரா கரானாவை (பாடும் பாணி) சேர்ந்த ஆசிரியருமாவார். "பிரண் பியா" என்ற புனைப் பெயரில் பல இராகங்களை இயற்றினார்.
# விலாயத் உசைன் கான்

## பயிற்சி

விலாயத் கான் தனது தந்தை நாதன் கானிடமிருந்து பாரம்பரிய இசையில் தனது ஆரம்ப பயிற்சியைப் பெற்றார். தனது தந்தை இறந்த பிறகு, தனது மாமாக்கள் கல்லன் கான், முகமது பக்ச் ஆகியோரிடம் பயிற்சி பெற்றார். புகழ்பெற்ற இசைக்கலைஞர் பயாசு கான் இவருக்கு பயிற்சி அளித்தார்.
# யஷ்பால் சிங் கல்சி

**யஷ்பால் சிங் கல்சி** (பிறப்பு 23 செப்டம்பர் 1978) தில்லியைச் சேர்ந்த தற்காப்புக் கலைஞராவார். இவர் 'இந்தியாவில் தற்காப்புத் துறையின் முன்னோடி' என்று வகைப்படுத்தப்படுகிறார்.
# யஷ்பால் சிங் கல்சி

## ஆரம்ப கால வாழ்க்கை

கல்சி, 23 செப்டம்பர் 1978 தில்லியில் சீக்கிய பெற்றோர்களான இராம் சிங் கல்சி மற்றும் அவரது மனைவி மஞ்சித் கவுர் ஆகியோருக்கு பிறந்தார். இவர் தனது 8 வயதில் கராத்தேவைப் பயின்றார். விரைவில் தனது பள்ளியில் கராத்தே அணியின் தலைவரானார். இவர் கராத்தேவில் கருப்புப் பட்டை பெற்றுள்ளார். இவர் தனது முதல் கருப்புப் பட்டையை 1996இல் பெற்றார் அதன் பின்னர் இவர் மாநில, தேசிய மற்றும் சர்வதேச கராத்தேப் போட்டிகளில் பதக்கங்களை வென்றுள்ளார்.
# யஷ்பால் சிங் கல்சி

## பயிற்சி வாழ்க்கை

கல்சி, அகில இந்திய கலப்பு தற்காப்பு கலை கூட்டமைப்பின் நிறுவன உறுப்பினராக உள்ளார். மேலும், 2015 ஆம் ஆண்டு நிலவரப்படி தில்லி கிளையின் இந்தியா கலப்பு தற்காப்பு கலைக் கழகத்தின் தலைவராக இருந்தார். உலக போட்டிகளிலும் இந்தியாவை பிரதிநிதித்துவப்படுத்தியுள்ளனர். 2007 ஆம் ஆண்டு முதல், குர்கானை தளமாகக் கொண்ட சுவீடன் தற்காப்புக் கலைப் பள்ளியான சான்சிங்கன் சர்வதேச கராத்தேப் பள்ளியில் தலைமை பயிற்சியாளராக பணியாற்றி வருகிறார். மேலும் இந்தியா முழுவதும் அதன் மையங்களுக்கு தலைமை தாங்குகிறார். இங்கு ஆண்கள் மற்றும் பெண்கள் இருவருக்கும் பயிற்சி அளிக்கிறது; 2016ஆம் ஆண்டு அமெரிக்க கராத்தேப் போட்டியில் தங்கப்பதக்கம் வென்றார். 2017ஆம் ஆண்டு அமெரிக்க கராத்தேப் போட்டியில் இரண்டு வெண்கலப் பதக்கங்களை வென்றார்.  
2018ஆம் ஆண்டு இவர், தனது மனைவியுடன் சேர்ந்து அமெரிக்க கராத்தேப் போட்டிகளில் தங்கப்பதக்கம் வென்றார்.
# மொகுபாய் குர்திகர்

**மொகுபாய் குர்திகர்** (Mogubai Kurdikar) (15 சூலை 1904 - 10 பிப்ரவரி 2001) ஜெய்ப்பூர்-அட்ரௌலி கரானாவின் (பள்ளி) புகழ்பெற்ற இந்துஸ்தானிய பாடகராவார்.
# மொகுபாய் குர்திகர்

## ஆரம்ப ஆண்டுகள் மற்றும் பின்னணி

அப்போதைய போர்த்துகீசிய கோவாவில் உள்ள குர்தி கிராமத்தில் பிறந்தார். 1913ஆம் ஆண்டில், இவருக்கு பத்து வயதாக இருந்தபோது, இவரது தாயார் ஜெயசிறீ, சாம்பௌலிமில் உள்ள கோவிலுக்கு அழைத்துச் சென்று, இவருக்கு சிறிது காலம் இசை கற்பிக்க ஏற்பாடு செய்தார். பின்னர் ஒரு பயண நாடக நிறுவனமான சந்திரேசுவர் பூத்நாத் சங்க மண்டலத்திற்கு அழைத்துச் சென்றார். மேலும் அந்த நிறுவனம் இவரை ஒரு நடிகையாக அழைத்துச் சென்றது.  
மோகு சந்திரேசுவர் பூத்நாத் மண்டலியுடன் இருந்தபோது, இவரது தாயார் 1914 இல் இறந்தார். விரைவில் நாடக நிறுவனம் மூடப்பட்டது. போட்டி நிறுவனமான சத்தர்கர் இசை மண்டலி இவரை பணிக்கு அமர்த்தியது. கிங்கினி, புண்யபிரவ், சுபத்ரா போன்ற நாடகங்களில் பாராட்டத்தக்க வகையில் நடித்தார். அங்கு இவருக்கு சிந்தோபுவா குராவ் இசைப் பாடங்களை வழங்கினார். அதே நேரத்தில், இராம்லால் என்பவரிடமிருந்து கதக்க்கில் பயிற்சி பெற்றார். இவருக்கு கசலில் தத்தராம்ஜி நனோத்கர் மூலம் பயிறி கிடைத்தது. பின்னர், இவருக்கும் நடக நிறுவனத்தின் மூத்த பெண்களில் ஒருவருக்குமிடையே ஒரு மோதல் எழுந்தது. இதனால், அந்த நிறுவனத்திலிருந்து வெளியேற்றப்பட்டார்.  
பின்னர், இவரது முயற்சிகள் கைகூடவில்ல. இதனால் உடல்நிலையையும் பாதித்தது. 1919 ஆம் ஆண்டில், இவரை இவரது அத்தை மருத்துவ சிகிச்சைக்காக சாங்கலிக்கு அழைத்துச் சென்றார். சாங்கலிக்கு வருகை இவரது வாழ்க்கையில் ஒரு புதிய அத்தியாயத்தைத் திறந்தது. அங்கு இனாயத் கானின் கீழ் சிறிது காலம் இசையைக் கற்றுக்கொண்டார்.
# மொகுபாய் குர்திகர்

## இறப்பு

இவர், 2001 பிப்ரவரி 10 அன்று இறந்தார்.
# மொகுபாய் குர்திகர்

## விருதுகள்

இவருக்கு பல விருதுகள் வழங்கப்பட்டன அவற்றில் முக்கியமானவை பின்வருமாறு:  
- பிரபலமான *கான் தபஸ்வினி* என்ற பட்டம்
- சங்கீத நாடக அகாடமி விருது (1968)
- பத்ம பூசண் (1974)  
*கன் தபஸ்வினி* மொகுபாய் குர்திகர் விருது இசை விழாவில் வழங்கப்படுகிறது.  
இவரது சொந்த மாநிலமான கோவாவில், மட்காவ் நகரத்தின் *சுரமாஞ்ச்* நிறுவனம் இவரது நினைவாக ஆண்டுதோறும் *கான்* *தபஸ்வினி மொகுபாய்* குர்திகர் சுமிருதி சங்கீத மாநாட்டினை ஏற்பாடு செய்தது.
# மகேசு காலே

**மகேசு காலே** (Mahesh Kale) (பிறப்பு 12 சனவரி 1976) இந்திய பாரம்பரிய இசைப் பாடகராவார். இந்துஸ்தானி இசை, அரைப் பாரம்பரியம், பக்தி பாடல்கள், சங்கீத நாடகம் போன்றவற்றில் தனது நிபுணத்துவத்திற்கு புகழ்பெற்றவர். *கத்யார் கல்ஜாத் குஸ்லி* என்ற படத்தில் பாடியதற்காக, சிறந்த ஆண் பின்னணி பாடகராக 63 வது தேசியத் திரைப்பட விருதை வென்ற இவர், புதிய தலைமுறையின் இந்தியப் பாரம்பரிய இசையின் முகமாக தன்னை உறுதியாக நிலைநிறுத்திக் கொண்டார். இவர் பண்டிட் சிதேந்திர அபிசேகியின் சீடராவார்.
# மகேசு காலே

## ஆரம்பகால வாழ்க்கை மற்றும் பின்னணி

இவர், இந்தியாவின் மகாராட்டிராவின் புனேவில் ஒரு இசைக் குடும்பத்தில் பிறந்து வளர்ந்தார். இவர் தனது ஆரம்பகால இசைக் கல்வியை தனது தாயார் திருமதி. மீனாள் காலேவிடம் பெற்றார். இந்திய பாரம்பரிய இசையில் முதுகலைப் பட்டம் பெற்ற இவர் வீணா சகசுரபுத்தேவிடம் சீடராக இருந்தார்.  
தனது 3வது வயதில் பிரம்மா சைதன்யா கோண்டவாலேகர் மகாராஜின் சமாதியில் (சன்னதி) தனது முதல் தனி நிகழ்ச்சியை வழங்கினார். பின்னர், புருசோத்தம் கங்குர்தேவிடம் கற்றுக்கொண்டார். புகழ்பெற்ற பண்டிட் சிதேந்திர அபிசேக்கியின் சீடராக 1991 இல் சேர்ந்தார். குருகுலம் போன்ற அமைப்பில் அவரது பயிற்சியின் கீழ், இவர் 8 ஆண்டுகளுக்கும் மேலாக தும்ரி, தாத்ரா, தப்பா, பஜனைகள் மற்றும் மராத்தி நாட்டிய சங்கீதம் ஆகியவற்றில் விரிவாக பயிற்சி பெற்றார். இந்தியா முழுவதிலும் உள்ள மதிப்புமிக்க இசை நிகழ்ச்சிகளில் தனது குருவுடன் சென்று கலந்து கொண்டார்.  
புனே, சாவித்ரிபாய் புலே பல்கலைக்கழகத்துடன் இணைந்த விசுவகர்மா தொழில்நுட்பக் கழகத்தில் மின்னணுவியலில் இளங்கலை பொறியியல் பட்டமும், அமெரிக்காவின் சாண்டா கிலாரா பல்கலைக்கழகத்தில் பொறியியல் நிர்வாகத்தில் முதுகலை பட்டமும் பெற்றார். இவர் பூர்வா குஜார் என்பவரை 2005இல் மணந்தார். மேலும் இவர்கள் சான் பிரான்சிஸ்கோ விரிகுடாப் பகுதியில் இலாப நோக்கற்ற இந்திய பாரம்பரிய இசை மற்றும் கலை அறக்கட்டளையை] நடத்துகின்றனர்.
# மகேசு காலே

## விருதுகள்

- 63 வது தேசிய திரைப்பட விருதுகள் 2015 இல் *கதார் கல்ஜத் குசாலி* படத்திற்காக "சிறந்த ஆண் பின்னணி பாடகருக்கான தேசிய திரைப்பட விருது"
- ஏபிபி மஜா 2016 வழங்கிய "மஜா சன்மான் விருது"
- "இந்தியாவின் பெருமை விருது" 2016
- ஸ்டார் பிரவா 2016 வழங்கிய "பிரவா ரத்னா" விருது
- "சமசுகிருதி கலாதர்பன் விருது" - சிறந்த பாடகர் 2016
- "மானிக் வர்மா புரஸ்கார்" - 2016
- "ரேடியோ மிர்ச்சி இசை விருது" - சிறந்த பாடல் 2016
- "ரேடியோ மிர்ச்சி இசை விருது" - சிறந்த வரவிருக்கும் பாடகர் (ஆண்) 2016
- "ரேடியோ மிர்ச்சி இசை விருது" - சிறந்த ஆல்பம் கத்யார் கல்ஜாத் குசாலி 2016
- "ஜீ சினி கௌரவ் புரஸ்கார்" - சிறப்பு நடுவர் விருது 2016
- கதியர் கல்ஜாத் குசாலி (2015) திரைப்படத்தில் நடித்ததற்காக அகில் பாரதிய மராத்தி நாட்டிய பரிசத் விருது
- இந்தியா சமூக மையத்தின் "ஐ.சி.சி இன்ஸ்பயர் விருது" சான் பிரான்சிஸ்கோ விரிகுடா பகுதி (2019)
# சௌனக் அபிசேகி

பண்டிட். **சௌனக் அபிஷேகி** (Shounak Abhisheki) ஒரு இந்திய பாடகராவார். பாரம்பரிய இசை, அரை பாரம்பரிய இசை, பக்தி இசை ஆகியவற்றின் இசையமைப்பாளருமாவார்.
# சௌனக் அபிசேகி

## சுயவிவரம்

இந்தியப் பாடகரான சிதேந்திர அபிசேகியின் மகனும், சீடருமான இவர், இந்துஸ்தானி இசையின் ஆக்ரா மற்றும் ஜெய்ப்பூர் பாணிகளை இணைக்கும் ஒரு பாடகராவார். இவர், ஜெய்ப்பூர் கரானாவின் கமல்தாய் தம்பேவிடம் பயிற்சி பெற்றார்.
# சௌனக் அபிசேகி

## தொழில்

இவர், தனது தந்தையின் இசையமைப்பின் அடிப்படையில் *சுராபிசேக்*, *துளசி கே ராம் & கபீர்* மற்றும் *அபங்* போன்ற சிறப்பு நிகழ்ச்சிகளை நிகழ்த்தியுள்ளார்.  
பல இந்திய இசை விழாக்களுக்கு கூடுதலாக, அமெரிக்கா ஐக்கிய இராச்சியம், சோவியத் ஒன்றியம், பாரசீக வளைகுடா, தாய்லாந்து போன்ற நாடுகளிலும் தொடர்ச்சியான இசை நிகழ்ச்சிகளை நிகழ்த்தியுள்ளார்.
# வி. வி. சி. ஆர். முருகேசர்

**வி.வி.சி.ஆர். முருகேச முதலியார்** (*V. V. C. R. Murugesa Mudaliar*, 22 ஏப்ரல், 1903 - 30 மார்ச், 1968) என்பவர் ஓர் இந்தியக் கல்வியாளரும், ஆன்மீகவாதியும் , மக்கள் சேவகரும் ஆவார். இவர் நூற்றுக்கணக்கான கோவில்களை புனரமைத்தவர். பெண்களின் கல்வி வளர்ச்சிக்காக பாடுபட்டவர். ஈரோடு நகர மக்கள் இவரை "சைவ பெருவள்ளல்", "கல்வி வள்ளல்" என்று அன்போடு அழைத்தனர்.
# வி. வி. சி. ஆர். முருகேசர்

## பிறப்பு

நாமக்கல் மாவட்டம் திருச்செங்கோடு வட்டம் செல்வம் செழித்த செங்குந்த கைக்கோளர் குலம் புள்ளிக்காரர் கோத்திரம் பங்காளிகளை சேர்ந்த வைத்தியநாத வெள்ளைய காவேரி இராமலிங்கம் முதலியார் - கணபதியம்மாள் தம்பதியினருக்கு 1903-ஆம் ஆண்டு, ஏப்ரல் 22ஆம் நாள் மகனாகப் பிறந்தார்.
# வி. வி. சி. ஆர். முருகேசர்

## குடும்பம்

இவருக்கு சண்முகவடிவேல், கந்தசாமி என இரு மகன்கள். இவருக்கு நான்கு சகோதரர்கள் மற்றும் 4 சகோதரிகள். இவரின் அண்ணன் கந்தப்ப முதலியார்(திருச்செங்கோடு முதல் நகர்மன்ற தலைவர்). மற்றொரு அண்ணன் வையாபுரி முதலியார்(புள்ளிக்கார் மில்ஸ் நிறுவனர்). இவரின் தம்பி டி. ஆர். சுந்தரம் (சேலம் மாடர்ன் தியேட்டர்ஸ் நிறுவனர்).  
பழனி முருகனுக்கு வைரவேல் மற்றும் தங்க மயில் வாகனம் செய்து கொடுத்தார்.  
முருகனை தரிசிக்க வரும் பக்தர்கள் ஓய்வெடுக்க பழநி அடிவாரத்தில் பொது திருமடம் ஒன்றையும் அமைத்துத் தந்தார்.  
பழனியில் செங்குந்தர் தர்ம பரிபாலன சபை என்ற அமைப்பை நிறுவினார்.  
மதுரை மீனாட்சி அம்மன் கோவில் அறங்காவலராக பல ஆண்டுகள் பணியாற்றி அங்கும் பல திருப்பணிகளை செய்து முடித்தார்.  
1963ஆம் ஆண்டு பழனி மலைமீது விஞ்ச் (மின் இழுவை இரயில்) அமைத்துக்கொடுத்தார்.  
பழனி கிரிவலைப்பாதையில் நான்கு திசைகளிலும் துர்க்கை அம்மன் ஆலயம் அமைத்தார்.  
மதுரையில் அன்னை மீனாட்சிக்குப் வெள்ளி பல்லக்குச் செய்துதந்து அழகு பார்த்தவர்.  
இத்தகைய கல்விச் சேவை, ஆன்மீகப் பணி, சமுதாயப்பணிக்காக தனது செல்வத்தை அள்ளித் தந்த வள்ளல் ஆவார்.  
திருச்செந்தூர் முருகன் கோவில் அறங்காவலராக பல ஆண்டுகள் பணியாற்றியுள்ளார்.  
திருப்பதி திருவேங்கட ஏழுமலையானை வழிபட வரும் அடியவர்கள் தங்குவதற்கு திருமலையில் விடுதியை அமைத்துத் தந்துள்ளார்.  
திருத்தணியில் முருகன் கோவிலில் படிக்கட்டுகள் மண்டபங்கள் கட்டி கொடுத்தார்.  
இவர் பிறந்த திருச்செங்கோட்டில் அர்த்தனாரீஸ்வரர் மற்றும் முருகனை மாலை நேரத்தில் வரும் பக்தர்கள் வசதிக்காக திருச்செங்கோடு மலைக் கோவிலுக்கும் முதல் முதலாக மின்சார வசதி மின்விளக்கு வசதி நன்கொடையாக செய்து தந்தார். திருச்செங்கோட்டின் அடையாளமாக இருக்கும் மலைப் படிக்கட்டுகளில் இப்போது விளக்கு எரிவது இவரது உபயத்தினால் தான். இரவு நேரங்களில் வெளியூர்களில் இருந்து திருச்செங்கோட்டில் வருபவர்களுக்கு கலங்கரை விளக்கம் போல் முதலில் கண்ணில்படுவது இந்த மலை படிக்கட்டு விளக்குகள் தான்.  
திருச்செங்கோடு அருள்மிகு அர்த்தநாரீஸ்வரர் திருக்கோயில் அம்மையப்பன் காட்சி தர உபயமாக தங்கச்சப்பரம் அளித்தும், திருச்செங்கோடு செங்கோட்டுவேலவனுக்கு தங்கக்காவடி அளித்தும் அழகு பார்த்தார்.  
தமிழ் நூல்களை எழுதும் நூற்றுக்கணக்கான தமிழ் ஆசிரியர்களுக்கும், தமிழ்ப் புலவர்களுக்கும் பொருளுதவி தந்த வள்ளலாய் திகழ்ந்தவர்.  
மேலும் பல கோயில்களுக்கு தங்க ஆபரணங்கள் நன்கொடையாக வழங்கினார்.  
இவர் செய்த காரியங்களுக்காக, விளம்பரம் தேடிக் கொண்டதே இல்லை, கோவில் திருப்பணி செய்வதற்காக கல்வெட்டுகள் கூட வைக்க விரும்பமாட்டார். கோவில் நிர்வாகமே தனிப்பட்ட முறையில் இவருக்கு வைத்து கல்வெட்டுகள் இன்று காணப்படுகின்றனர்.  
சிதம்பரம் மேற்கில் உள்ள அகஸ்தியர் கோவில் இவரால் கட்டப்பட்டது.
# வி. வி. சி. ஆர். முருகேசர்

## மருத்துவ தொண்டு

ஈரோட்டில் தனலட்சுமி பிரசவ வார்டு என்ற பெயரில் மகப்பேறு நிலையம் ஒன்றை நிறுவினார்.  
காசநோய் எனும் டி.பி. தீர, ஈரோடு பெருந்துறையில் காசநோய் சேனட்டோரியம் மருத்துவமனையில் விடுதி மற்றும் ஆய்வுக்கூடம் கட்டித்தந்தார்.
# வி. வி. சி. ஆர். முருகேசர்

## கல்விப்பணி

ஈரோடு சிக்கைய்யா நாயகர் மாசனக்கல்லூரி நிறுவுவதற்காகவும் 1950 வருடங்களிலேயே பல லட்சம் ரூபாய் நன்கொடை வழங்கினார்.  
மேலும் பெண் கல்வியின் முக்கியத்துவத்தை உணர்ந்த அவர், மதுரை லேடி டொக் பெருமாட்டி கல்லூரிக்கு (6,000 பவுன்)ஆறாயிரம் தங்க பொற்காசுகளை நன்கொடையாக அளித்தார்.  
அன்றைய தமிழக முதல்வர்(1963) பக்தவத்சலம் முதலியார் அவர்களின் வேண்டுகோளை ஏற்று, பழனியில் முருகேச முதலியார்தொழிற்சாலை துவங்க வைத்திருந்த இடத்தை பழனியாண்டவர் கலை மற்றும் அறிவியல் கல்லூரி மற்றும் பசுத்தாய் கணேசன் பண்பாட்டுக் கல்லூரி துவங்க பல ஏக்கர் நிலத்தை தானமாக அளித்து கல்லூரி கட்டுவதற்கான செலவுகளையும் இவர் ஏற்றார்.  
நமது நாடு அடிமைப்பட்டு மக்கள் பஞ்சத்திலும் வறுமையிலும் கஷ்டப்பட்டு கொண்டிருந்தபோதே சமுதாய அக்கறை கொண்டுதனது செல்வத்தை முனிவர்களின் கல்வி வளர்ச்சிக்கான சென்றடைய வேண்டும் என்ற சிந்தனையோடு 1942ஆம் ஆண்டு துவக்கப்பட்டது தான் ஈரோடு செங்குந்தர் கல்விக் கழகம் வி.வி.சி.ஆர். முருகேச முதலியார் மற்றும் அவரது உறவினர் எஸ். மீனாட்சிசுந்தர முதலியார் சேர்ந்து, ஈரோடு செங்குந்தர் கல்விக் கழகத்தை 24.12.1942ஆம் ஆண்டு பதிவு செய்தனர். அதன் நிர்வாகத்தின் கீழ் முதன் முதலில் செங்குந்தர் உயர்நிலைப் பள்ளியை 1.6.1944 ஆம் ஆண்டு துவக்கினர் முருகேச முதலியார்.  
ஈரோடு செங்குந்தர் கல்விக் கழகம் தோற்றுவிக்கப்பட்டபோது, 50,000 தங்க பொற்காசுகளை வழங்கி, அவர் தோற்றுவித்த கல்வி நிறுவனம் இன்று 75 ஆண்டுகளைப் பூர்த்தி செய்துள்ளது.  
மேலும் பல கல்விப் பணிகளுக்காக வழங்கி வள்ளல் இவர் ஆவார்.
# வி. வி. சி. ஆர். முருகேசர்

## மறைவு

சமுதாயப்பணிக்காக தனது செல்வத்தை அள்ளித் தந்த வள்ளல் வி.வி.சி. ஆர். முருகேச முதலியார் 30.3.1968-ஆம் ஆண்டு முருகப்பெருமானின் இறையடி சேர்ந்தார்.
# வி. வி. சி. ஆர். முருகேசர்

## நினைவு பள்ளி

ஈரோடு செங்குந்தர் கல்விக் கழகத்தில் ஐயாவுக்கு முழு உருவ சிலை உள்ளது. ஐயாவின் மறைவிற்குப் பின்பு ஈரோடு செங்குந்தர் கல்வி கழகம் VVCR முருகேசனார் பெண்கள் மேல்நிலைப்பள்ளி என்ற பள்ளியை ஐயாவின் நினைவாக ஆரம்பித்து சிறப்பாக செயல்பட்டு வருகிறது.  
பழனியாண்டவர் கலை மற்றும் அறிவியல் கல்லூரியில் ஐய்யாவின் பெயரில் உதவித்தொகை வழங்கப்பட்டு வருகிறது.
# எரை ஆறு

**எரை ஆறு** (*Erai river*) என்பது மகாராட்டிராவின் சந்திரபூர் மாவட்டத்தில் உள்ள முக்கியமான நதிகளுள் ஒன்றாகும். இது வர்தா ஆற்றின் துணை நதியாகும். இந்த ஆறு சிமூர் வட்டத்தின்ன் காசர்போடி கிராமத்திற்கு அருகில் கதஸ்தி கிராமத்திற்கு அருகில் வர்தா ஆற்றில் கலக்கின்றது. இதன் மொத்த நீளம் 78 கி.மீ. ஆகும். இந்த ஆறு முற்றிலும் சந்திரபூர் மாவட்டத்திற்குள் ஓடுகின்றது.  
இந்த ஆற்றின் குறுக்கே கட்டப்பட்ட அணை ஈராய் அணையாகும். இந்த அணையிலிருந்து சந்திரபூர் நகரத்திற்கும் சந்திரபூர் சூப்பர் அனல் மின் நிலையத்திற்கும் நீர் வழங்கப்படுகிறது. சர்பத் ஆறு எரை ஆற்றின் துணை ஆறாகும். இது மன்ன கிராமத்திற்கு அருகில் சந்திக்கிறது.
# எரை அணை

**எரை அணை** (*Erai Dam*) என்பது இந்தியாவின் மகாராஷ்டிரா மாநிலத்தில் சந்திரபூருக்கு அருகிலுள்ள எரை ஆற்றில் கட்டப்பட்ட அணையாகும். இப்பகுதியில் தடோபா அந்தாரி புலி திட்டம் உள்ள பகுதியாகும். இது ஒரு பூமி மற்றும் ஈர்ப்பு அணையாகும். செப்டம்பர் 2012இல் இந்த அணையின் நீர்ப்பிடிப்பு மற்றும் தாழ்வான பகுதியின் அருகிலுள்ள சர்கான் அணையின் எல்லைக்கோடு அருகே வெள்ள நிலைமை ஏற்பட்டது. மழை நின்ற பின்னர் நிலைமை கட்டுப்பாட்டுக்குள் வந்தது.
# எரை அணை

## விவரக்குறிப்புகள்

மிகக் குறைந்த அடித்தளத்திற்கு மேலே அணையின் உயரம் நீளம் . தொகுதி உள்ளடக்கம் மற்றும் மொத்த சேமிப்பு திறன் .
# எரை அணை

## நோக்கம்

- தண்ணீர் விநியோகம்
# சிறீராம் பரசுராம்

**சிறீராம் பரசுராம்** (Sriram Parasuram) ஒரு இந்துஸ்தானி இசைப் பாடகராவார். இவர் வயலின் கலைஞராகவும் இருக்கிறார்.
# சிறீராம் பரசுராம்

## ஆரம்ப கால வாழ்க்கை

இவர் இசை பாரம்பரியத்தில் மூழ்கிய ஒரு குடும்பத்தில் பிறந்தார். குழந்தை பருவத்திலிருந்தே இவர் இசையின் பக்கம் சாய்ந்தார். இவரது முதல் குரு இவரது தாயார் யம்பதி பார்வதி பரசுராம் ஆவார். தனது 4 வயதில் வயலின் கற்கத் தொடங்கினார். 7 வயதில் தனது முதல் வயலின் நிகழ்ச்சியை 90 நிமிடங்கள் தொடர்ந்து வழங்கினார். இவருக்கு மீனாட்சி என்ற சகோதரியும், விசுவநாத் பரசுராம், நாராயண் பரசுராம் என்ற இரண்டு சகோதரரும் உள்ளனர். அவர்களும் திறமையான இசைக்கலைஞர்களாக இருக்கின்றனர். இவர்கள் ஒன்றிணைந்து "திரீ பிரதர்ஸ் அன்ட் வயலின்" என்ற இசைக்குழுவை நிறுவி *சவரியா - ஒன்ஸ் அப்பான் எ டைம் தி ஓஹியோ பீஸ்ட்ஸ் சிங்* என்ற இசைத் தொகுப்பை வெளியிட்டனர். *ஜஜந்தரம் மமந்தரம்* திரைப்படத்திற்காக இசையமைத்தனர்.  
கலாச்சார மற்றும் சமூக அம்சங்களின் ஆய்வுக்கான தனது முனைவர் பட்டத்தை வெஸ்லியன் பல்கலைக்கழகத்திலிருந்து பெற்றார். ஒரு முதுநிலை மாணவராக இருந்தபோது தனது எதிர்கால மனைவி அனுராதாவை சந்தித்தார்.
# சிறீராம் பரசுராம்

## தனிப்பட்ட வாழ்க்கை

இவர் திரைப்படப் பின்னணிப் பாடகியும், கருநாடக இசைக் கலைஞருமான அனுராதா ஸ்ரீராம் என்பவரை திருமணம் செய்து கொண்டார். இவர்களுக்கு செயந்த், உலோகேசு என்ற இரண்டு மகன்கள் உள்ளனர்.
# நௌசாத்

**நௌசாத் அலி** (Naushad Ali) (25 திசம்பர் 1919 - 5 மே 2006) பாலிவுட் இசையமைப்பாளராவார். இவர் இந்தித் திரைப்படத் துறையின் மிகச் சிறந்த மற்றும் முன்னணி இசை இயக்குநர்களில் ஒருவராக பரவலாகக் கருதப்படுகிறார். திரைப்படங்களில் இந்துஸ்தானி இசையின் பயன்பாட்டை பிரபலப்படுத்துவதில் இவர் குறிப்பாக அறியப்படுகிறார்.  
இசை இயக்குநராக இவரது முதல் படம் *பிரேம் நகர்* 1940 இல் வெளிவந்தது. இவரது இசையில் முதல் வெற்றிப் படம் *ரத்தன்* (1944), அதைத் தொடர்ந்து 35 வெள்ளி விழாக்கள், 12 தங்க விழாக்கள் மற்றும் 3 வைர விழாப் படங்களை தந்துள்ளார். இந்தி திரையுலகில் இவர் செய்த பங்களிப்புக்காக முறையே 1981 மற்றும் 1992 ஆம் ஆண்டுகளில் தாதாசாகெப் பால்கே விருதும், பத்ம பூசண் விருதும் வழங்கப்பட்டது .
# நௌசாத்

## ஆரம்பகால வாழ்க்கையும், கல்வியும்

நௌசாத் அலி 25 திசம்பர் 1919 அன்று இலக்னோவில் பிறந்தார்.
# நௌசாத்

## நூலியல்

-
# யஷ்பால்

பண்டிட் **யஷ்பால்** (Yashpaul) (பிறப்பு 22 மார்ச் 1937) ஆக்ரா கரானாவை (பாடும் பாணி) சேர்ந்த ஒரு இந்துஸ்தானி இசைப் பாடகராவார்.
# யஷ்பால்

## ஆரம்ப கால வாழ்க்கை

இவர், 1937 இல் குஜ்ரன்வாலாவில் பிறந்தார். ஜலந்தரில் குடியேறினர். அங்கு இலாகூரைச் சேர்ந்த சோட் குலாம் அலிகானின் சீடராக இருந்த கஸ்துரிலாலிடம் 'ஜஸ்ரா' இசையைக் கற்கத் தொடங்கினார். ஆக்ரா கரானாவிலிருந்து விலயாத் உசைன் கான், யூனுஸ் உசேன் கான் ஆகியோரிடமிருந்து மேலதிக பயிற்சி பெற்றார். படே குலாம் அலி கான், மல்லிகார்ச்சுன் மன்சூர் ஆகியோரால் இவர் ஈர்க்கப்பட்டார்.
# யஷ்பால்

## தொழில்

தனது 11 வயதில் முதன்முதலில் அரிவல்லப சங்கீத மாநாட்டு நிகழ்ச்சியில் நிகழ்ச்சியினை நிகழ்த்தினார்.
# யஷ்பால்

## விருதுகளும் கௌரவங்கள்

இவர் பெற்ற விருதுகள் பின்வருமாறு:  
- சங்கீத நாடக அகாதமி விருது
- தேசிய உதவித்தொகை விருது, 1962 (கல்வி அமைச்சகம், இந்திய அரசு)
- பஞ்சாப் மாநில விருது
- பஞ்சாப் சங்கீத நாடக அகாதமி விருது
- அர்ப்பணிக்கப்பட்ட கல்வியாளர் விருது
- சங்கீத சுமேரு விருது
- இசை சிரோமணி விருது
- இந்தியாவின் வடமேற்கு பிராந்தியத்தின் இசை மன்னர் ( வாழ்நாள் விருது)
- சண்டிகரின் மூத்த குடிமக்கள் சங்கத்தால் கௌரவிக்கப்பட்டார்
# நேசம் புதுசு

**நேசம் புதுசு** (*Nesam Pudhusu*) என்பது 1999 ஆம் ஆண்டில் வெளியான தமிழ் நாடகத் திரைப்படமாகும். கார்த்திவேல் எழுதி இயக்கிய இப்படத்தில் ரஞ்சித், பிரியா ராமன், அஜய் ரத்னம் ஆகியோர் முக்கிய கதாபாத்திரங்களில் நடித்துள்ளனர். படத்திற்கான இசையை பாபி அமைதுள்ளார். படம் 1999 அக்டோபரில் கலவையான விமர்சனங்களுடன் வெளியானது.
# நேசம் புதுசு

## நடிகர்கள்

- ரஞ்சித் ரஞ்சித்தாக
- பிரியா ராமன் வசந்தியாக
- செந்தில் சித்தபுவாக
- வடிவேலு (நடிகர்) வேலுவாக
- சங்கிலி முருகன் கிரமத் தலைவராக
- அஜய் ரத்னம் வசந்தியின் உறவினராக
- சக்திகுமார் சுரேசாக
- பயில்வான் ரங்கநாதன் மேஜர் மாயாண்டி
- கோவை சரளா
- காந்திமதி (நடிகை)
- வைசாலி சுமதியாக
- பிரேமி பள்ளிப் பணியாளராக
- குள்ளமணி
- இடிச்சப்புளி செல்வராசு
- வெள்ளை சுப்பையா ஐயராக
- திடீர் கண்ணையா
- மண்ணங்கட்டி சுபுபிரமணியம்
- கே. கே. சௌந்தர்
- போண்டா மணி
- கோவை செந்தில்
- செல்லதுரை
# நேசம் புதுசு

## தயாரிப்பு

படத்தில் முன்னணி பாத்திரத்தில் நடித்த ரஞ்சித், பிரியா ராமன் ஆகியோர் காதலித்து திருமணம் செய்து கொண்டனர்.
# நேசம் புதுசு

## இசை

படத்திற்கான இசைப்பணியை பாபி மேற்கொண்டார்.  
- மீரா மீரா - ஹரிஹரன்
- பூங்குயிலு சத்தம்தான் - எஸ். ஜானகி
- கண்ணோரமா ரோசப்பூ - பி. உன்னிகிருஷ்ணன்
- ஒரங்கட்டு ஒரங்கட்டு - மனோ
- ஊத்திக்கடா மச்சன் - வடிவேலு
# நேசம் புதுசு

## வெளியீடு

1999 அக்டோபரில் படம் வெளியானதைத் தொடர்ந்து, இது கலவையான விமர்சனங்களைப் பெற்றது. BBthots.com இன் ஒரு விமர்சகர் குறிப்பிடும்போது, "திரைப்படத்திற்கு போகாதீர்கள் என்று எச்சரிக்கும் எந்த காரணிகளும் இல்லை, ஆனால் அதே நேரத்தில், பாருங்கள் என்று பரிந்துரைக்கவும் எனக்கு எதுவும் இல்லை". *நியூ ஸ்ட்ரெய்ட்ஸ் டைம்ஸ்* எழுதியது யாதெனில் "நேசம் புதுசு ஒரு எளிமையான படம், ஆனால் இயக்குனர்களான வேல் மற்றும் கார்த்திக் பார்வையாளர்களின் ஆர்வத்தைத் தக்க வைத்துக் கொள்கிறார்கள்". *இந்து* எழுதியது யாதெனில் "நேசம் புத்துசில் " ஒரு இளம் ஜோடி திருமணமான தம்பதிகளாக வாழ வேண்டிய கட்டாயத்தில் இருக்கவேண்டிய ஒரு வித்தியாசமான கிராமத்தை அடிபடையக கொண்ட கதை." அறிமுகமான இயக்குனர்களான வேல்-கார்த்திக் ஆகியோர் பாடல், நடனங்கள் மற்றும் நகைச்சுவைத் காட்சிகளுடன் சரியான மாற்றங்களைக் கொண்டு வருகிறனர்.
# யஷ்பால் குந்தல்

**யஷ்பால் குந்தல்** (Yash Paul Kundal) ஒரு இந்திய அரசியல்வாதியாவார். ஜம்மு காஷ்மீர் தேசிய சிறுத்தைகள் கட்சியின் இளைஞர் பிரிவான இளம் சிறுத்தைகளின் மாநிலத் தலைவராக உள்ளார். இவர் இரண்டு முறை ஜம்மு-காஷ்மீர் சட்டமன்ற உறுப்பினராக இருந்துள்ளார். 2002 முதல் 2008 வரை கால்நடை பராமரிப்பு அமைச்சராக இருந்தார்.
# யஷ்பால் குந்தல்

## ஆரம்ப கால வாழ்க்கை

குந்தால் 1997 இல் ஜம்மு பல்கலைக்கழகத்தில் பட்டம் பெற்றார்.
# யஷ்பால் குந்தல்

## தொழில்

ஜம்முவின், சம்பாவில் நடைபெற்ற ஜம்மு-காஷ்மீர் சட்டமன்றத்திற்கான இரண்டு தேர்தல்களில் இவர் வெற்றி பெற்றுள்ளார். 2002 ஜம்மு-காஷ்மீர் பொதுத் தேர்தல்களுக்குப் பிறகு, இவர் அரசாங்கத்தில் கால்நடைத் துறை அமைச்சராக பணியாற்றினார். 2008 ஜம்மு-காஷ்மீர் தேர்தல்களில் இரண்டாவது தேர்தல் வெற்றியின் பின்னர் இவர் எதிர்க்கட்சியின் ஒரு பகுதியாக இருந்தார்.  
நவம்பர் 2014 இல், இவர் இளம் சிறுத்தைகளின் மாநிலத் தலைவராக நியமிக்கப்பட்டார்.  
ஒரு சட்டமன்ற உறுப்பினராக இவர் இந்திய எல்லைப் பாதுகாப்பு படையின் மரம் நடும் விழாவுக்கு ஆதரவளித்தார். அவர்களின் பிரதான விருந்தினராக, தனது சம்பா தொகுதியில் முதல் மரத்தை நட்டார். எல்லைப் பாதுகாப்புப்படை 200,000 மரக்கன்றுகளை நட்டது .  
இவர், ஹர்ஷ் தேவ் சிங்குடன், ஜம்முவில் 2016 செப்டம்பர் 18 அன்று பாக்கித்தானுக்கு எதிராக இந்திய இராணுவத் தளத்தின் மீது நடத்தப்பட்ட ஊரி தாக்குதலுக்குப் பின்னர் நடந்த போராட்டங்களுக்கு தலைமை தாங்கினார். பயங்கரவாத தாக்குதல்களுக்கு பாக்கித்தான் ஆதரவளித்ததாக குற்றம் சாட்டினார்.  
அக்டோபர் 2016 இல், இராம்நகர் கோயிலில், பட்டியல் சாதி இளைஞரான பிசன் தாசை கொடூரமாக தாக்கிய பாஜக தொழிலாளர்கள் மீது காவல்துறை தகுந்த குற்றச்சாட்டுகளை முன்வைக்கவில்லை என்று இவர் குற்றம் சாட்டினார். இந்த வழக்கு கொலை முயற்சி என பதிவு செய்யப்பட வேண்டும் என்று இவர் விரும்பினார். சமீபத்திய பாஜக தேர்தல் வெற்றிகளின் விளைவாக இப்பகுதியில் பட்டியல் சாதியினருக்கு எதிரான வெறுப்புக் குற்றங்கள் அதிகரித்துள்ளன என்று இவர் குற்றம் சாட்டினார். 18 மாத காலப்பகுதியில் அவர்களின் ஏழு அறியப்படாத மரணங்கள் இப்பகுதியில் தீர்க்கப்படவில்லை என்று கூறினார். முன்னதாக, திசம்பரில் நடந்த 2014 ஜம்மு-காஷ்மீர் பொதுத் தேர்தலில், இவர் பாஜக வேட்பாளரிடம் தோலிவுயுற்றார்.  
பிப்ரவரி 2020 இல், இவர் தேசிய சிறுத்தைகள் கட்சி செயற்குழுவின் தலைவராக நியமிக்கப்பட்டார்.
# வரப்போகும் சூரியனே

**வரப்போகும் சூரியனே** (*Varapogum Sooriyane*) என்பது 2005 ஆண்டு வெளிவந்த இந்திய தமிழ் நாடக திரைப்படம் ஆகும். எஸ். கருப்புசாமி இயக்கிய இப்படத்தில், முன்னணி வேடங்களில் திரிவிக்ரம் மற்றும் பிரியஞ்சலி ஆகியோர் முக்கிய வேடங்களில் நடித்துள்ளனர். இவர்களுடன் ஆகூதி பிரசாத், ரமேஷ் கண்ணா, துரைப்பாண்டியன், சீதா, சத்தியப்பிரியா ஆகியோர் துணை வேடங்களில் நடித்தனர். சி. ஆர். ராஜன் தயாரித்த இப்படத்திற்கு, தேவா இசை அமைத்துள்ளார். இப்படம் 2005 இல் வெளியிடப்பட்டது.
# வரப்போகும் சூரியனே

## கதை

திரைப்படம் ஒரு கிராம பஞ்சாயத்துடன் துவங்குகிறது, கல்வியறிவற்ற தொழிலாளி சண்முகத்தை ( ஆகூதி பிரசாத் ) திருமணம் செய்ததற்காக கிராமத் தலைவர் தனது மகள் அன்னபூர்ணியை ( சீதா ) ஏற்றுக்கொள்ள மறுக்கிறார் . தனது மகனைப் பெற்றெடுத்த பிறகு, அன்னபூரணி இறந்துவிடுகிறார். ஆனால் இறப்பதற்கு முன் கணவரிடம் தங்கள் மகனை படித்த, மரியாதைக்குரியவனாக ஆக்கவேண்டும் என்ற வாக்கைப் பெறுகிறார்.  
பல ஆண்டுகள் கழிந்த பிறகு, சண்முகத்தின் மகன் சக்திவேல் (திரிவிக்ரம்) நன்கு படிக்கும் மாணவராக, முதுகலைப் பட்டப்படிப்பை முடிக்கிறான். தனது மகன் இந்தியக் காவல் பணி அதிகாரியாக வேண்டும் என்று சண்முகம் விரும்புகிறார். உள்ளூர் பணக்கார நில உரிமையாளரின் மகள் கவிதா (பிரியஞ்சலி) சக்திவேலைக் காதலிக்கிறாள். தனது மகள் ஐபிஎஸ் அதிகாரியை திருமணம் செய்து கொள்ள விரும்பும் கவிதாவின் தந்தை (துரைபாண்டியன்), சக்திவேலை தனது மகளை திருமணம் செய்து கொள்ளும்படி கேட்கிறார். முதலில் தயக்கம் காட்டிய சக்திவேல் சண்முகத்தின் வற்புறுத்தலுக்குப் பிறகு அதை ஏற்றுக்கொள்கிறான். இதற்கிடையில், கவிதாவின் மாமன் கருப்புசாமி ( ரமேஷ் கண்ணா ) கவிதாவை எப்படியாவது திருமணம் செய்து கொள்ள விரும்புகிறான். சக்திவேலுக்கும் கவிதாவுக்கும் நிச்சயதார்த்தம் நடக்கிறது. பின்னர் சக்திவேல் தில்லியில் ஐபிஎஸ் நேர்காணலில் கலந்து கொள் செல்கிறான். திருமண நாளான்று, கிராமத்திற்குத் திரும்பிவரும் சக்திவேல் தான் நேர்காணலில் கலந்து கொள்ளவில்லை என்று தெரிவிக்கிறான். இதனால் கவிதாவின் தந்தை திருமணத்தை நிறுத்திவிடுகிறார். இதுதான் சந்தர்ப்பம் என்று கருப்புசாமி சக்திவேலையும் அவரது தந்தையையும் கிராமவாசிகள் முன்னிலையில் அவமானப்படுத்துகிறார்.  
சிறு வயதிலிருந்தே தன்னைக் கவனித்துக் கொண்ட தனது ஆசிரியரின் (கௌதமி வெம்புநாதன்) இறுதி சடங்குகளை தான் செய்ய வேண்டியிருந்தது என்று சக்திவேல் தனது தந்தைக்கு விளக்குகிறார். எனவே, நேர்முகத் தேர்வில் தன்னால் கலந்து கொள்வதற்காக அந்த நேரத்தில் தன்னால் செல்ல முடியவில்லை என்கிறான். சக்திவேல் தனது தந்தைக்கும் காதலிக்கும் தான் ஐபிஎஸ் அதிகாரியாக ஆவதாக உறுதியளித்ததை நிறைவேற்ற, நேர்காணலில் கலந்து கொள்ள இரண்டாவது வாய்ப்பு கிடைக்கிறது. நேர்காணல் நாளில், கருப்புசாமி சக்திவேலைக் கொல்ல குண்டர்களை அனுப்புகிறார். ஆனால் சக்திவேல் அவர்கள் அனைவரையும் வெல்கிறார். நேர்முகத்தேர்வில் தேர்ச்சி பெற்ற பின்னர் சக்திவேல் காவல் அதிகாரி சீருடையில் கிராமத்திற்குத் திரும்புகிறார். இதைக்கண்டு கிராமவாசிகள் சக்திவேலைப் புகழ்ந்து அவனது தந்தையையும் பெருமைப்படுத்துகிறார்கள். கருப்புசாமி சண்முகத்திடம் நடந்து கொண்டதற்கு மன்னிப்பு கேட்கிறான். கவிதாவின் தந்தை திருமணத்திற்கு ஒப்புக்கொள்கிறார்.
# வரப்போகும் சூரியனே

## நடிகர்கள்

- திரிவிக்ரம் சக்திவேலாக
- பிரியாஞ்சலி கவிதாவாக
- அகுதி பிரசாத் சண்முகமாக
- ரமேஷ் கண்ணா கருப்பசாமியாக
- துரைப்பாண்டியன் கவிதாவின் தந்தையாக
- சீதா அண்ணபூரணி
- சத்தியப்பிரியா கருப்பசாமியின் தாயாக
- செம்புலி ஜெகன் கருப்புசாமியின் நண்பர் வெள்ளைச்சாமியாக
- கடுகு இரமமூர்த்தி கருப்புசாமியின் நண்பர் கடுகாக
- டான்சர் கோபி கருப்புசாமியின் நண்பர் ஆடாக
- தேவன் காவல் ஆணையராக
- நம்பிராஜன் அண்ணபூரணியின் தந்தையாக
- பாலு ஆனந்த் பாலு ஆனந்தாக
- அஜய் ரத்னம் அதிகாரியாக
- கௌதமி வேம்புநாதன் ஆசிரியராக
- அஞ்சலி தேவி கவிதாவின் தாய் தனலட்சுமியாக
- செல்லதுரை போக்குவரத்து அதிகாரியாக
- பயில்வான் ரங்கநாதன் தலைமைக் காவலராக
- வெள்ளை சுப்பையா பூசாரியாக
- திருப்பூர் இரமசாமி செய்தித்தாள் போடுபவராக
- கோவை செந்தில் கிராமத்தானாக
- ஸ்ரீதர் சிறப்புத் தோற்றத்தில்
# வரப்போகும் சூரியனே

## தயாரிப்பு

கே. பாக்யராஜ், விக்ரமன், வி. சேகர், அர்ஜூன் சர்ஜா ஆகியோரிடம் உதவியாளராக இருந்த எஸ். கருப்பசாமி திவ்யாஷேத்ரா பிலிம்ஸ் பதாகையின் கீழ் தயாரிக்கபட்ட வரப்போகும் சூரியானே படத்தின் வழியாக இயக்குநராக அறிமுகமானார். அவர் இப்படத்தில் முக்கிய பாத்திரத்தில் நடிக்க புதிய ஜோடியாக டோலிவுட்டைச் சேர்ந்த திரிவிக்ரம் மற்றும் பிரியஞ்சலி ஆகியோரை அறிமுகப்படுத்தினார். கதா நாயகியின் தந்தையாக நடிக்க தெலுங்கு நடிகரான அஹூதி பிரசாத் தேர்வு செய்யப்பட்டார். சீதா நாயகனின் தாயாக நடித்தார். "ஒரு மகன் தன் தந்தையை எவ்வாறு மதிக்க வேண்டும் என்பதையும், ஒரு தந்தை மகனை வளர்க்கும் விதம் பற்றியும் படம் கூறுகிறது" என்று படத்தின் கதை, திரைக்கதை, வசனங்களையும் எழுதிய இயக்குநர் எஸ். கருப்புசாமி கூறினார்.
# வரப்போகும் சூரியனே

## இசை

படத்திற்கான பின்னணி இசை மற்றும் பாடல் இசை ஆகியவற்றை திரைப்பட இசையமைப்பாளர் தேவா மேற்கொண்டார். 2005 ஆம் ஆண்டில் வெளியான இந்த படத்தின் பாடல்களுக்கான வரிகளை பா. விஜய், சினேகன், கலைக் குமார், விஜயசாகர் ஆகியோர் எழுதிய 6 பாடல்கள் இருந்தன.
# சிவகங்கா அருவி

**சிவகங்கா அருவி** (S*hivaganga Falls*) இந்தியாவின் கர்நாடக மாநிலத்தில் உள்ள சிர்சியிலிருந்து 37 கிமீ (23 மைல்) தொலைவில் அமைந்துள்ளது.. மேற்கு தொடர்ச்சி மலையின் அடர்ந்த காடுகளால் சூழப்பட்டு ஒரு சுற்றுலாத் தலமாகத் திகழ்கிறது. கர்நாடகாவின் சிர்சி நகருக்கு அருகில் உள்ள பெட்டி நதி என்று அழைக்கப்படும் சால்மலி என்ற சிறிய நதி சிவகங்கா அருவியை உருவாக்குகிறது. அருவியை அடைய அடர்ந்த காடுகளுக்கு இடையே 1 கிலோ மீட்டர் நடந்து செல்ல வேண்டும். மலையேற்றப் பாதை செங்குத்தானது மற்றும் சில இடங்களில் சற்று கடினமாக இருக்கும். நீர்வீழ்ச்சியைப் பார்வையிட சிறந்த நேரம் பருவமழைக்குப் பிந்தைய காலமான நவம்பர் - மார்ச் மாத காலமாகும். மழைக்காலத்தில், நீர்மட்டம் மிக அதிகமாக இருக்கும். நீர்வீழ்ச்சிக்கு அருகில் கணேசு பால் என்ற சிறிய தீவும் உள்ளது.
# இராமகுண்டம் வானூர்தி நிலையம்

**இராமகுண்டம் விமான நிலையம்** (*Ramagundam Airport*) கேசோராம் சிமென்ட் தொழிற்சாலையில் அமைந்துள்ளது. இது இந்தியாவின் தெலங்காணா மாநிலத்தில் உள்ள ராமகுண்டம் நகரத்திற்குச் சேவை செய்கிறது.  
இந்த விமான நிலையம் பசந்த் நகர் கேசோராம் சிமென்ட் தொழிற்சாலைக்கு அருகில் அமைந்துள்ளது. வாயுதூட் மூடப்பட்ட பிறகு, இந்த விமானநிலையம் வழக்கமான பயன்பாட்டில் இல்லை.  
தெலங்காணாவில் மூன்றாவது விமான நிலையமாக இந்த விமான நிலையத்தினை உருவாக்க தெலங்காணா மாநில அரசு திட்டமிட்டுள்ளது.
# அஹ்மத் அல்-மக்தூம் (விளையாட்டு வீரர்)

ஷேக் **அஹ்மத் பின் முகமது பின் ஹஷர் அல் மக்தூம்** (أحمد بن بن حشر آل مكتوم) (பிறப்பு: டிசம்பர் 31, 1963) ஓர் ஐக்கிய அரபு அமீரகத்தை சேர்ந்த துப்பாக்கி சுடும் வீரர் ஆவார். இவர் தனது நாட்டிற்காக முதல் ஒலிம்பிக் பதக்கத்தை வென்றார்.
# அஹ்மத் அல்-மக்தூம் (விளையாட்டு வீரர்)

## விளையாட்டு வாழ்க்கை

2004 கோடைகால ஒலிம்பிக் இவர் இரட்டை பொறி போட்டியில் வெற்றிபெற்றார் மற்றும் ஒற்றை பொறி போட்டியில் நான்காவது இடம் பெற்றார்.2005 ஐ.எஸ்.எஸ்.எஃப் உலகக் கோப்பையில் இவர் இரட்டை பொறியில் மற்றொரு தங்கப் பதக்கத்தை வென்றார்.
2008 கோடைகால ஒலிம்பிக்கில் போட்டியிட்டார்.<nowiki/>ஆனால் போட்டியில் இறுதிப் சுற்றுக்கு தகுதிப் பெறவில்லை.
| நிகழ்வு | 2000 | 2004 | 2008 |
| --- | --- | --- | --- |
| பொறி | 18 வது  
111 | 4 வது  
121 + 23 | 30 வது  
110 |
| இரட்டை பொறி | 23 வது  
120 | தங்கம்  
144 + 45 | } |
# நாகார்ஜுன சாகர் வானூர்தி நிலையம்

**நாகார்ஜுனா சாகர் விமான நிலையம்** (*Nagarjuna Sagar Airport*) இந்தியாவின் ஆந்திர மாநிலத்தில் குண்டூர் மாவட்டத்தில் அமைந்துள்ள விமான நிலையமாகும். இந்த விமான நிலையம் தனியார் மற்றும் பயணத் திட்டமிடப்பட்ட விமானங்களால் பயன்படுத்தப்படுகிறது. தினசரி திட்டமிடப்பட்ட சேவைகள் இல்லை. திட்டமிடப்பட்ட பொது வணிக நடவடிக்கைகளைச் செயல்படுத்த மேம்படுத்தத் திட்டங்களை அமல்படுத்த பரீசிலனை உள்ளது. மார்ச் 2020இல், இந்திய வானூர்திகளின் நிலையங்களின் ஆணையம், விமானங்களை நீரோட்ட வானூர்தி நிலையமாக அபிவிருத்தி செய்வது குறித்துப் பரிசீலிப்பதாக அறிவித்தது.
# முதல் ஆசை

**முதல் ஆசை** (*Mudhal Aasai*) என்பது 2005 ஆம் ஆண்டு வெளியான இந்திய தமிழ் காதல் பரபரப்பு திரைப்படம் ஆகும். ஏ. ஆர். மதியழகன் இயக்கிய இப்படத்தில் புதுமுகங்களான கணேஷ், சந்தோஷ், சித்தாரா வைத்யா ஆகியோர் முக்கிய கதாபாத்திரங்களில் நடித்துள்ளனர், இதில் சிட்டி பாபு, மயில்சாமி, சாப்ளின் பாலு, கணேஷ்கர், பாண்டு, மோகன் ராமன், மகாநதி சங்கர், நளினி, சகீலா, இந்து ஆகியோர் துணை வேடங்களில் நடித்துள்ளனர். இப்படத்தை, ஏ. ஏ. கரீம் தயாரிக்க, சௌந்தர்யன் இசையமைத்தார். படமானது 2005 செப்டம்பர் 23 அன்று வெளியானது
# முதல் ஆசை

## கதை

கணேஷ் (கணேஷ்) தனது மூன்று நண்பர்களுடன் ( மயில்சாமி, சாப்ளின் பாலு, கணேஷ்கர் ) சென்னையில் உள்ள ஒரு தங்கும் விடுதியில் வசித்து வருபவர். கணேசுக்கு இயந்திர பழுதுபார்க்கும் பட்டறையில் பணிபுரியும் விக்னேஷ் (சந்தோஷ்) என்ற நண்பரும் உண்டு. ஒரு இரவு, விக்னேசின் பட்டறையின் அருகே தொலைக்காட்சி செய்தியாளரான பிரியாவின் (சித்தார வைத்யா) மகிழுந்து பழுதாகி நின்றுவிடுகிறது. விக்னேஷ் அவளது காரை பழுதுபார்க்கிறான். அவனுக்கு பிரியா மீது காதல் பிறக்கிறது. ஒரு நாள், கணேஷ் பிரியாவை குண்டர்களிடமிருந்து காப்பாற்றுகிறான். அவள் அவனைக் காதலிக்கிறாள். பின்னர் பல சந்தர்ப்பங்களில் அவர்கள் இருவரும் சந்தித்துக் கொள்கிறார்கள். இதற்கிடையில், நகரத்தில் பலர் மர்மமான முறையில் கொல்லப்படுகிறார்கள். இதன்பிறகு, பிரியா ஊழல் அரசியல்வாதியான ஆளவந்தனை ( மகாநதி சங்கர் ) செவ்வி காண்கிறாள். அப்போது அவர் செய்த தவறுகள் குறித்து கேள்வி எழுப்புகிறாள். நேர்காணல் முடிந்த பிறகு, அவளை பழிவாங்கும் நோக்கத்துடன் ஆலவந்தன் தனது வீட்டில் வைத்தே அவளை பாலியல் பலாத்காரம் செய்ய முயற்சிக்கிறான். ஆனால் இதிலிருந்து அவள் தப்பித்துச் செல்கிறாள். இரவு, ஆளவந்தன் கணேஷால் கொல்லப்படுகிறான். உண்மையில், கணேஷ் ஒரு மர்மக் கொலையாளியாவான். ஆளவந்தன் கொலைக்கு சாட்சியான பிரியாவின் நெருங்கிய தோழியான ரேகாவைக் கணேஷ் கொன்றுவிடுகிறான்.  
பல ஆண்டுகளுக்கு முன்பு, பத்து வயது கணேஷ் தனது விதவை தாய் உமா (இந்து) உடன் விருந்தினர் இல்லத்தில் வசித்து வருகிறான். ஒரு நாள், உமா தனது முதலாளியின் நகைகளை திருடியதாக போலீசார் சந்தேகித்தனர். அவரை கைது செய்த காவல் துறையினர். காவல் நிலையத்தில், உமாவின் உடைகளைக் களைந்து, அவரது மானத்தை வாங்குகின்றனர். இந்த சம்பவத்திற்குப் பிறகு, அவர் தூக்குப்போட்டு தற்கொலை செய்து கொள்கிறார். பழிவாங்கும் எண்ணம் கொண்ட கணேஷ் தனது தாயை அவமானப்படுத்திய காவல் ஆய்வாளரைக் கொல்கிறான். இந்தக் கொலைக்கு அவனுக்கு பத்து ஆண்டுகள் சிறைத்தண்டனை விதிக்கப்படுகிறது. சிறார் கூர்நோக்கு இல்லத்தில் இருந்து விக்னேஷ் இளைஞனாக வெளியே வருகிறான். பின்னர் அவன் பிரியாவை பார்த்து, அவளிடம் காதல் கொள்கிறான். கணேஷ் அவளைப் பின்தொடர்கிறான். அவன் தான் ஒரு வேலையற்ற பட்டதாரி என்று தன்னை அவளிடம் காட்டிக்கொள்கிறான். மனநோய்க்கு ஆளான கணேஷ் பின்னர் தனது வழியில் குறுக்கே நின்ற அல்லது தன் காதலி பிரியாவுக்கு தீங்கு விளைவிக்க முயன்ற அனைவரையும் கொன்றான்.  
விக்னேசும், பிரியாவும் இறுதியில் ஒருவரையொருவர் காதலிக்கின்றனர். பின்னர் இருவரும் திருமணம் செய்து கொள்ள முடிவு செய்கிறார்கள். விக்னேஷை மணந்தால் கொலை செய்வேன் என்று கணேஷ் மிரட்டுகிறான். கணேஷ் தன்னை காதலிக்கிறான் என்று பிரியாவுக்குத் தெரிந்த பிறகு, அவனைச் சந்தித்து, பிரச்சினையைத் தீர்க்க முடிவு செய்கிறாள். கணேஷ் சிறுவனாக இருந்தபோது அவன் வாழ்ந்த விருந்தினர் இல்லத்தைக் கண்டுபிடிக்கும் பிரியா அவனது நாட்குறிப்பைப் படிக்கிறாள். அதில் தான் எல்லாவற்றையும் விட பிரியாவை நேசிப்பதாகவும், விக்னேஷைக் கொல்லப் போவதாகவும் கணேஷ் எழுதியிருந்தான். விருந்தினர் இல்லத்துக்கு வந்த கணேசும் விக்னேசும் சண்டையிட்டுக் கொள்கின்றனர். அப்போது பிரியா அந்த இடத்திலிருந்து ஓடிவிடுகிறார்கள். துறைமுகத்தில், கணேஷ் விக்னேசைக் கொல்ல முயற்சிக்கிறான், ஆனால் பிரியா கணேசை துப்பாக்கியால் சுட்டுக் கொல்கிறாள்.
# முதல் ஆசை

## நடிகர்கள்

- கணேஷ் கணேசாக
- சந்தோஷ் விக்ணேசாக
- சித்தாரா வைத்தியி பிரியாவாக
- சிட்டி பாபு பாபுவாக
- மயில்சாமி (நடிகர்) தினேசாக (ரோமியோ)
- சாப்லின் பாலு பாலுவாக
- கணேஷ்கர் அமுலாக
- பாண்டு வீட்டு உரிமையாளராக
- மோகன் ராமன் பிரியாவின் தந்தையாக
- மகாநதி சங்கர் ஆளவந்தானாக
- நளினி விக்ணேசின் தாயாக
- சகீலா வீட்டு உரிமையாளரின் மனைவியாக
- இந்து உமாவாக
- அனிதா
- மோனிகா மோனிகாவாக
- திவ்யஸ்ரீ
- சூரியப்பிரியா
- ஜோதிஷா ஜோதியாக
- திருப்பூர் இராமசாமி பிச்சைக்காரனாக
- பி. அசோக்ராஜன் அசோக்காக
- செல்லதுரை
- மசாளா மணி மசாளா மணியாக
- குள்ள பாண்டியன்
- நவாப் கான் பாய்
- சின்னி ஜெயந்த் சிறப்புத் தோற்றத்தில்
- அபிநயசிறீ சிறப்புத் தோற்றத்தில்
# முதல் ஆசை

## இசை

படத்தின் பின்னணி இசை மற்றும் பாடல்களுக்கான இசையை திரைப்பட இசையமைப்பாளர் சௌந்தர்யன் மேற்கொண்டார். காமகோடியன், யுகபாரதி, சினேகன் ஆகியோர் 5 பாடல்களுக்கான வரிகளை எழுதினர்.
# பி. எஸ். நிவாஸ்

**பி. எஸ். நிவாஸ்** (*P. S. Nivas*; இறப்பு: 1 பெப்ரவரி 2021) ஓர் இந்திய ஒளிப்பதிவாளர், இயக்குநர் (திரைப்படம்) மற்றும் திரைப்படத் தயாரிப்பாளர் ஆவார். இவர் மலையாளத் திரைப்படத்துறை, தமிழகத் திரைப்படத்துறை, மற்றும் தெலுங்குத் திரைப்படத்துறைகளில் பணியாற்றியவர். 1976 ஆம் ஆண்டு வெளிவந்த "மோகினியாட்டம்" என்ற மலையாளத் திரைப்படத்தின் சிறந்த ஒளிப்பதிவுக்காக (இந்திய) தேசிய விருதினைப் பெற்றவர். இவர் பாரதிராசாவுடன் இணைந்து எட்டு படங்களில் பணியாற்றியுள்ளார். புற்றுநோய் காரணமாக 1 பெப்ரவரி 2021 இல் இவர் கோழிக்கோடு மருத்துவமனை ஒன்றில் மரணமடைந்தார்.
# பி. எஸ். நிவாஸ்

## திரைப்படவியல்

### ஒளிப்பதிவாளராக

#### மலையாளம்

- *சத்தியத்தின் நிழலில்*
- *சிந்தூரம்*
- *மதுரம் திருமதுரம்*
- *மோகினியாட்டம்*
- *சங்குபுஷ்பம்*
- *ராஜபரம்பரா*
- *சூர்யகாந்தி*
- *பல்லவி*
- *ராஜன் பரஞ்ச கதை*
- *பத்மதீர்த்தம்*
- *வெள்ளுவிலி*
- *லிசா* (1978)
- *சர்ப்பம்*
- *மான்யமஹாஜனங்களே*
- *மை டியர் லிசா*
- *ஆயுஷ்மான் பவா*
# பி. எஸ். நிவாஸ்

## திரைப்படவியல்

### ஒளிப்பதிவாளராக

#### தமிழ்

- *பதினாறு வயதினிலே* (1977)
- *கிழக்கே போகும் ரயில்* (1978)
- *சிகப்பு ரோஜாக்கள்* (1978)
- *இளமை ஊஞ்சலாடுகிறது* (1978)
- *புதிய வார்ப்புகள்* (1979)
- *நிறம் மாறாத பூக்கள்* (1979)
- *கல்லுக்குள் ஈரம்* (1980)
- *எனக்காக காத்திரு* (1981)
- *நிழல் தேடும் நெஞ்சங்கள்* (1981)
- *கோழி கூவுது (1982 திரைப்படம்)* (1982)
- *தனிக்காட்டு ராஜா* (1982)
- *கொக்கரக்கோ* (1983)
- *மை டியர் லிசா* (1987)
- *கங்கை அமரன்* (1988)
- *எங்க ஊரு மாப்பிள்ளை* (1989)
- *ஊரு விட்டு ஊரு வந்து* (1990)
- *பாஸ் மார்க்* (1994)
- *செவ்வந்தி (திரைப்படம்)* (1994)
- *என் பாடல் உனக்காக*
# பி. எஸ். நிவாஸ்

## திரைப்படவியல்

### ஒளிப்பதிவாளராக

#### தெலுங்கு

- *வயசு பிலிச்சிந்தி*
- *நிமஜ்ஜனம்*
- *புனாடி ரல்லு*
- *சலங்கை ஒலி*
- *சங்கீர்த்தன*
- *ஹந்தக்குடி வேதா (1987)*
- *நானி*
# பி. எஸ். நிவாஸ்

## திரைப்படவியல்

### ஒளிப்பதிவாளராக

#### இந்தி

- *சொல்வா சாவான்*
- *ரெட் ரோஸ்*
- *பயானக் மஹால் (1989*
# பி. எஸ். நிவாஸ்

## திரைப்படவியல்

### இயக்குநராக

- *கல்லுக்குள் ஈரம்* (1980)
- *எனக்காக காத்திரு* (1981)
- *நிழல் தேடும் நெஞ்சங்கள்* (1982)
- *செவ்வந்தி (திரைப்படம்)* (1994)
# கல்கட்டி அருவி

**கல்கட்டி அருவி** (ஆங்கிலம்:*Kalhatti Falls: கன்னடம்: ಕಲ್ಹತ್ತಿ ಜಲಪಾತ*) என்பது கர்நாடகாவின் சிக்மகளூர் மாவட்டத்தில் தாரிகேர் வட்டத்தில் கல்லதிகிரி என்ற இடத்தில் சராவதி ஆற்றின் தலைப்பகுதியில் உள்ள அருவியாகும் இந்த நீர்வீழ்ச்சி கெம்மண்ணுகுண்டி மலை வாசஸ்தலத்திலிருந்து தொலைவில் உள்ளது.
# கல்கட்டி அருவி

## அமைவிடம்

கல்கட்டி நீர்வீழ்ச்சி தரிகேரிலிருந்து 45 நிமிட பயண தூரத்தில் அமைந்துள்ளது (சிக்மகளூர் மாவட்டத்தில் தரிகேரே வட்டம்).
# அசோவெரைட்டு

**அசோவெரைட்டு** *(Ashoverite)* துத்தநாக ஐதராக்சைடின் (Zn(OH)2) மூன்று பல்லுரு தோற்றங்களில் ஒன்றாகும். மிகவும் அரிய கனிமமான அசோவெரைட்டு இங்கிலாந்து நாட்டின் தெர்பைசையர் மாகாணத்திலுள்ள சுண்ணாம்புக்கல் வெட்டியெடுக்கப்படும் பள்ளங்களில் முதன் முதலில் 1988 ஆம் ஆண்டு கண்டறியப்பட்டது. செருமனியின் ஆர்சு மலைத் தொடரிலும் நமீபியா நாட்டிலும் கூட அசோவெரைட்டு கிடைக்கிறது.  
துத்தநாகத்தின் கனிமமான சுவீட்டைட்டின் பல்லுருவத் தோற்ற மாதிரிகள் எசு. ஏ. ரசுட்டால் ஆய்வகங்களுக்கு அனுப்பப்பட்ட பின்னரே இந்த கனிமம் கண்டுபிடிக்கப்பட்டது. சில மாதிரிகள் பேரைட்டு கனிமமாகத் தோன்றின. ஆனால் மேலதிக பரிசோதனையின் முடிவில் அவை அதற்கு முன்னர் அறியப்படாத தாதுப்பொருள் என்று கண்டறியப்பட்டது.
# தண்டுலா அணை

**தண்டுலா அணை** (*Tandula Dam*) என்பது இந்தியாவில் சத்தீஸ்கரில் அமைந்துள்ள ஒரு அணையாகும். இது சத்தீசுகர் மாநிலம், பாலோட் மாவட்டத்தில் பலோட் கலெக்டரேட்டிலிருந்து சுமார் 2 கி.மீ தொலைவில் அமைந்துள்ளது. இந்த அணைக் கட்டும் திட்டம் 1910ஆம் ஆண்டில் தண்டுலா மற்றும் சுக நாலா நதிகளின் சங்கமத்தில் தொடங்கப்பட்டு 1921இல் கட்டி முடிக்கப்பட்டது. இந்த அணை நீர்ப்பிடிப்பு பகுதி கொண்டது. இது சேமிப்பு திறன் கொண்டது. அதிகபட்சமாக நீரை சேமிக்கும் திறனுடையது. இதன் வடிநிலப் பகுதி 25397 ஹேக்டேர் ஆகும். இந்த அணை துர்க் மற்றும் பிலாய் நகர் நிகாம் பகுதிக்குக் குடிநீரை வழங்குகிறது. மேலும் பிலாய் எக்கு ஆலையின் நீர்த் தேவைகளை இந்த அணையின் நீரே பூர்த்தி செய்கிறது. இறுதியில் தண்டுலா நதி சிவநாத் ஆற்றில் கலக்கிறது.
# ஜெகநாத்புவ புரோகித்

**ஜெகநாத்புவ புரோகித்** (Jagannathbuwa Purohit) (12 மார்ச் 1904 - 1968) இவர் ஓர் பாடகரும் பாரம்பரிய இந்துஸ்தானி இசையாசிரியருமாவார். இவர் ஆக்ரா கரானாவின் விலாயத் உசைன் கானின் கீழ் பயிற்சி பெற்றார். 'குணிதாஸ்' என்ற புனைப்பெயரில் இவர் பல நூல்களை எழுதினார்.
# ஜெகநாத்புவ புரோகித்

## ஆக்ரா கரானா

இவர், முகலாய அரசவைகளின் மிகப் பழமையான கரானா (பாடும் பாரம்பரியம்) ஆவார். இவரது பாணி சரியானதாகவும், துல்லியத்தை மையமாகக் கொண்டும் இருப்பதாக கூறப்படுகிறது. இவரது தோற்றம் துருபத்-தமர் கயாகியில் இருந்தது.
# ஜெகநாத்புவ புரோகித்

## சீடர்கள்

இவரது சீடர்களில் சிதேந்திர அபிசேகி, பண்டிட் ராம் மராத்தே, பண்டிட் வசந்த்ராவ் குல்கர்னி, சி.ஆர்.வியாசு, பண்டிட் யசுவந்த்புவ ஜோசி, மாணிக் வர்மா ஆகியோர் அடங்குவர். பருகாபாத் கரானாவின் கைம்முரசு இணைக் கலைஞர் பண்டிட் பாய் (சுரேஷ்) கெய்டோண்டே, , இவரிடமிருந்து ஆரம்ப பயிற்சியைப் பெற்றார்.
# ஜெகநாத்புவ புரோகித்

## ஆரம்ப கால வாழ்க்கை

இவர் ஐதராபாத் நிசாமின் மாநிலத்தில் ஒரு கர்கடே பிராமணக் குடும்பத்தில் பிறந்தார். இவர் தனது முதன்மை கல்வியை தனது தாய்மொழியான மராத்தியில் பெற்றார். இவரது இசை திறமை குரு-சீடன் என்ற பாரம்பரியமுறையில் வளர்க்கப்பட்டது. ஜெகந்நாத் தனது பயிற்சியை மேற்கொள்ள பல ஆசிரியர்களைத் தேர்ந்தெடுத்தார். அப்போதிருந்த வழக்கம் கல்விக்கு பணம் செலுத்துவது அல்ல, மாறாக ஆசிரியருக்கு சேவை செய்வதாகும்.  
இவர் உஸ்தாத் திர்காவாவிடமிருந்து இந்தியத் தாளக் கருவியான கைம்முரசு இணையைக் கற்றுக் கொண்டு மதில் மேதையானார். ஆக்ரா வம்சத்தின் முக்கிய பாடகரான உஸ்தாத் விலாயத் உசைன் கானிடமிருந்து சிறந்த பயிற்சியையும் இறுதியில் பாராட்டையும் பெற்றார். மும்பையில் இருந்தபோது, இவர் இசை ஆர்வலர்களால் போற்றப்பட்டார், மேலும் வி. வி. கோகலே மற்றும் அவரது தம்பி, உள்ளிட்ட பலர் இவரை ஆதரித்தனர். இவர் தாதர்-மாதுங்கா இசைச் சங்கத்தில் வழக்கமான கலைஞராக இருந்தார்.
# ஜெகநாத்புவ புரோகித்

## இறப்பு

இவர் 1968 இல் தீபாவளி நாளில் மும்பையின் டோம்பிவ்லியில் இறந்தார். தாதரில் தகனம் செய்யப்பட்டார்.
# ஜெகநாத்புவ புரோகித்

## மரபு

இவரது பெயரில் ஒரு இசை விழா (குணிதாஸ் சம்மேலனம்) 1977 ஆம் ஆண்டில் இவரது சீடரான சி. ஆர். வியாசால் தொடங்கப்பட்டது. இது ஒவ்வொரு ஆண்டும் மும்பையிலும் பிற முக்கிய இந்திய நகரங்களிலும் நடத்தப்படுகிறது.
# இராமச்சந்திர புருசோத்தம் மராத்தே

**பண்டிட் இராம் மராத்தே** என்றும் அழைக்கப்படும் **இராமசந்திர புருசோத்தம் மராத்தே** (Ramchandra Purushottam Marathe) (23 அக்டோபர் 1924 - 4 அக்டோபர் 1989) ஒரு மராத்தி இசை இயக்குநரும், பாடகரும், மேடையிலும், திரைப்படங்களிலும் நடிகராக இருந்தவரும் ஆவார். குழந்தை நடிகராக, பிரபாத் திரைப்பட நிறுவனத்தின் 1938 திரைப்படமான *கோபால் கிருட்டிணா* என்பதில் கிருட்டிணனாக நடித்தார். இந்துஸ்தானி இசையின் ஆக்ரா கரானாவின் (பாரம்பரியம்) மேதை விலாயத் உசைன் கான், கிருட்டிணராவ் புலாம்ப்ரிகர் போன்ற பலரிடம் சீடராக இருந்தர். கிருட்டிணாராவ் மூலம், ஜெய்ப்பூர், குவாலியர் மற்றும் ஆக்ரா போன்ற பல்வேறு கரானங்களின் கூறுகளைக் கொண்ட தனது கயல் பாணியை உருவாக்கினார்.
# இராமச்சந்திர புருசோத்தம் மராத்தே

## சொந்த வாழ்க்கை

இவர், 1924 அக்டோபர் 23 அன்று புனேவில் பிறந்தார். அங்கு பாவே பள்ளியில் பள்ளிப்படிப்பை முடித்தார். 1933இல் சாகர் திரைப்பட நிறுவனத்தில் சேர்ந்தார். மேலும், மெகபூப் இயக்கத்தில் *மன்மோகன்*, *ஜாகிர்தார்*, *வதன்* போன்ற படங்களில் நடித்தார். பின்னர் இவர் 1935இல் பிரபாத் திரைப்பட நிறுவனத்தில் சேர்ந்தார். புகழ்பெற்ற இயக்குனரான வி. சாந்தாராமின் வழிகாட்டுதலில் "கோபால் கிருட்டிணன்" என்ற படத்தில் நடித்தார். இவர் 1940 வரை பிரபாத் நிறுவனத்துடன் இருந்தார். *அட்மி* (இந்தி) *மனுஸ்* (மராத்தி) போன்ற படங்களில் நடித்தார்.
# அன்பே வா (2005 திரைப்படம்)

**அன்பே வா** (*Anbe Vaa*) என்பது 2005 ஆண்டில் வெளிவந்த இந்திய தமிழ் திரைப்படம் ஆகும். கே. செல்வ பாரதி இயக்கிய இப்படத்தில் புதுமுகம் தென்றல், ஸ்ரீதேவிகா, விவேக் ஆகியோர் முக்கிய வேடங்களில் நடித்துள்ளனர். எம். எஸ். விஸ்வநாதன், எம். என். ராஜம், ரேகா, கே. தீபா அருணாசலம். சி. துரைப்பண்டியன் ஆகியோர் துணை வேடங்களில் நடித்துள்ளனர். ஜெயந்தி கிருஷ்ணமூர்த்தி தயாரித்த இப்படத்திற்கு டி. இமான் இசை அமைத்துள்ளார். இந்த படம் 2005 நவம்பர் 18 அன்று வெளியாகி கலவையான விமர்சனங்களைப் பெற்றது. இந்த படம் விவேக்கின் 150 வது படம் ஆகும்.
# அன்பே வா (2005 திரைப்படம்)

## நடிகர்கள்

- தென்றல் கார்த்திக்காக
- சிறீதேவிகா பிரியாவாக
- விவேக் மதனாக
- ம. சு. விசுவநாதன் பிரியாவின் தாத்தாவாக
- எம். என். ராஜம் பிரியாவின் பாட்டி ராஜமாக
- ரேகா கார்த்திக்கின் தாயாக
- கே. தீபா அருணாச்சலம் இராமசாமியாக
- சி. துரைப்பாண்டியன் பிரியாவின் தந்தையாக
- எல். ஐ. சி. நரசிம்மன் அடுக்ககத் தலைவராக
- கராத்தே ராஜா கஜாவாக
- மனோபாலா கவுனசிலராக
- அருளரசன்
- நாகேந்திரன்
- பெரிய கருப்பு தேவர் கிராமத்தானாக
- செல்லதுரை கிராமத்தானாக
- செல் முருகன் காதல் கடிதங்களுடன் அலைபவனாக
- ஜிந்தா கிராமத்தானாக
- ஜுலி பிரியாவின் உறவினராக
- கிரிஜா
- கே. தேவி
- சிவா
- கோவை செந்தில்
- சிவநாராயணமூர்த்தி வீட்டு உரிமையாளராக
- சத்தியந்திரன்
- சாம்ஸ் வீட்டு உரிமையாளராக
- செல்வகுமார் வீட்டு உரிமையாளராக
- அம்பானி சங்கர் இளம்வயது நந்தாவாக
- ரிஷா சிறப்புத் தோற்றத்தில்
# அன்பே வா (2005 திரைப்படம்)

## இசை

இப்படத்திற்கு டி. இமான் இசையமைத்தார்.
# அன்பே வா (2005 திரைப்படம்)

## வரவேற்பு

சிஃபி எழுதியது, "அன்பே வா பெரும்பாலும் விவேக்கின் அற்புதமான நகைச்சுவையை சார்ந்து உள்ளது. அவரது வினோதங்கள் நடவடிக்கைகள் சுவையூட்டுகின்றன, சிரிக்க வைக்கின்றன. ஸ்ரீதேவிகாவின் நடிப்பு பரவாயில்லை. டி. இம்மனின் இசை ஒரு ஏமாற்றம். மொத்தத்தில், இந்த செல்வபாரதி இயக்கிய இந்த படம் விவேக்கின் சிரிப்பு மழைக்கு நன்றி செலுத்த வேண்டும். "
# படே இனாயத் உசைன் கான்

**உஸ்தாத் படே இனாயத் உசேன் கான்** (Ustad Bade Inayat Hussain Khan) (1840-1923) ஒரு பாரம்பரிய இந்திய பாடகர் ஆவார், இவர் புகழ்பெற்ற குவாலியர் கரானாவைச் (பாரம்பரியம்) சேர்ந்தவர். குவாலியர் கரானாவின் நிறுவனர் நாதன் பீர் பக்சின் தாய்வழி பேரனாக இருந்த அட்டு கானின் மகனான இவர், கயல் கெய்கியில் போல் பாண்டை அறிமுகப்படுத்திய முதல் நபராக இருந்தார். இவரது கயல் கெய்கி அனைத்து கரானாக்களிலும் பயன்படுத்தப்படுகிறது.  
இவரது மகன் உஸ்தாத் குர்பன் உசைன் கான் இவரது பாரம்பரியத்தைத் தொடர்ந்தார். மேலும், இராஜ் கயாக் என்ற பட்டத்தைப் பெற்றார்.
# அந்தோணி மேக்கி

**அந்தோணி மேக்கி** (பிறப்பு:செப்டம்பர் 23, 1978) என்பவர் அமெரிக்க நாட்டு நடிகர் ஆவார். இவர் 2002 ஆம் ஆண்டு முதல் 8 மைல் (2002), பிரதர் டு பிரதர் (2004), ஹேவன் (2004), த ஹர்ட் லாக்கர் (2009), கேங்க்ஸ்டர் ஸ்குவாட் (2014) போன்ற பல திரைப்படங்களில் நடித்துள்ளார்.  
இவர் 2014 ஆம் ஆண்டு முதல் மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: முதல் அவெஞ்சர் (2011), கேப்டன் அமெரிக்கா: த வின்றர் சோல்யர் (2014), அவெஞ்சர்ஸ்: ஏஜ் ஆஃப் அல்ட்ரான் (2015), கேப்டன் அமெரிக்கா: சிவில் வார் (2016), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் 'சாம் வில்சன் / பால்கன்' என்ற கதாபாத்திரத்தில் நடித்ததன் மூலம் மிகவும் அறியப்படும் நடிகர் ஆவார். மற்றும் 2021 ஆம் ஆண்டு டிஸ்னி+ தொடரான பால்கன் அண்ட் வின்டர் சோல்ஜர் என்ற வலைத் தொடரிலும் நடித்துள்ளார்.
# அந்தோணி மேக்கி

## ஆரம்ப கால வாழ்க்கை

இவர் நியூ ஓர்லென்ஸ் நகரில் மார்தா மற்றும் வில்லி மேக்கி சீனியர் ஆகியோருக்கு மகனாகப் பிறந்தார். இவரது சகோதரர் கால்வின் மேக்கி என்பவர் துலேன் பல்கலைக்கழகத்தில் பொறியியல் முன்னாள் இணை பேராசிரியராக பணிபுரிந்தார். இப்போது லூசியானா மீட்பு ஆணையத்தில் பணிபுரிகிறார். இவர் 1997 இல் வட கரோலினா ஸ்கூல் ஆப் ஆர்ட்ஸில் உயர்நிலைப் பள்ளியில் நாடக கலையில் பட்டம் பெற்றார்.
# அமி பாஸ்கல்

**அமி பாஸ்கல்** (பிறப்பு:மார்ச்சு 25, 1958) என்பவர் தொழில் நிர்வாகி மற்றும் திரைப்படத் தயாரிப்பாளர் ஆவார். இவர் 2006 முதல் 2015 வரை இணைத் தலைவராக மோனி பிக்சர்ஸ் குழுமத்தின் சோனி பிக்சர்ஸ் என்டர்டெயின்மென்ட் மற்றும் சோனி பிக்சர்ஸ் தொலைக்காட்சியில் பணியாற்றினார். இவர் பல திரைப்படங்கள் மற்றும் தொலைக்காட்சி நிகழ்ச்சிகளின் தயாரிப்பு மற்றும் விநியோகத்தில் மேற்பார்வையாளராகவும் மேலும் 2014 ஆம் ஆண்டின் பிற்பகுதியில் சோனி பிக்சர்ஸ் ஹேக்கின் இணைத் தலைவராகவும் இருந்துள்ளார்.  
இவரது பாஸ்கல் பிக்சர்ஸ் என்ற தயாரிப்பு நிறுவனம் கோஸ்ட்பஸ்டர்ஸ் என்ற திரைப்படத்தை தயாரித்துள்ளது. ஸ்பைடர்மேன்: ஹோம்கம்மிங் (2017), தி போஸ்ட் (2017), மோலி'ஸ் கேம் (2017) போன்ற பல திரைப்படங்களை தயாரித்துள்ளார். தி போஸ்ட் மற்றும் லிட்டில் வுமன் என்ற திரைப்படத்தை தயாரித்ததற்காக சிறந்த படத்திற்கான இரண்டு அகாதமி விருதைப் பெற்றுள்ளார்.
# கிறிஸ் மெக்கேனா

**கிறிஸ் மெக்கேனா** (பிறப்பு: திசம்பர் 3, 1969) என்பவர் அமெரிக்க நாட்டு தொலைக்காட்சி எழுத்தாளர், திரைக்கதை ஆசிரியர் மற்றும் தொலைக்காட்சி, எழுத்தாளர் தயாரிப்பாளர் ஆவார். இவர் அமெரிக்க டாட்!, கம்யூனிட்டி, தி மிண்டி புராஜெக்ட் போன்ற நிகழ்ச்சிகளை எழுதியுள்ளார். அத்துடன் இசுபைடர்-மேன்: ஹோம்கம்மிங் (2017), சுமான்சி: வெல்கம் டூ தி ஜங்கிள் (2017) போன்ற திரைப்படங்களுக்கு திரைக்கதையாளராகவும் மற்றும் ஆன்ட்-மேன் மற்றும் தி வாஸ்ப் (2018), இசுபைடர்-மேன்: பார் பிரம் ஹோம் (2019) போன்ற திரைப்படங்களுக்கு கதை எழுத்தாளராகவும் பணிபுரிந்து உள்ளார்.
# எரிக் சோமர்ஸ்

**எரிக் சோமர்ஸ்** (பிறப்பு: திசம்பர் 16, 1976) என்பவர் அமெரிக்க நாட்டு தொலைக்காட்சி எழுத்தாளர், திரைக்கதை ஆசிரியர் மற்றும் தொலைக்காட்சி தயாரிப்பாளர் ஆவார். இவர் தனது திரைத்துறை வாழ்க்கையை 'ஸ்டார்க் ரேவிங் மேட்' என்ற தொலைக்காட்சி தொடரில் தயாரிப்பு ஊழியராக ஆரம்பித்தார். அதை தொடர்ந்து 'அமெரிக்க டாட்' என்ற தொடரில் எழுத்தாளர் கிறிஸ் மெக்கேனா என்பவருடன் இணைத்து துணை எழுத்தாளரகாக பணிபுரிந்துள்ளார். இசுபைடர்-மேன்: ஹோம்கம்மிங் (2017), சுமான்சி: வெல்கம் டூ தி ஜங்கிள் (2017), ஆன்ட்-மேன் மற்றும் தி வாஸ்ப் (2018), இசுபைடர்-மேன்: பார் பிரம் ஹோம் (2019) போன்ற திரைப்படங்களிலும் இணை எழுத்தாளராக பணிபுரிந்துள்ளார்.
# ஜெண்டயா

**ஜெண்டயா** (பிறப்பு:செப்டம்பர் 1, 1996) என்பவர் அமெரிக்க நாட்டு நடிகை மற்றும் பாடகி ஆவார். இவர் ஆரம்பகாலத்தில் குழந்தை மாதிரியாகவும், நடனக் கலைஞராகவும் தனது வாழ்க்கையைத் தொடங்கினார். அதற்க்கு பிறகு 'ஷேக் இட் அப்' (2010-2013) என்ற டிஸ்னி தொலைக்காட்சி நிகழ்ச்சியில் 'ராக்கி புளூ' என்ற முக்கியக் கதாபாத்திரத்தில் நடித்துள்ளார், அதற்கு பிறகு 'கே.சி அண்டர்கவர்'(2015-2018) என்ற மற்றொரு டிஸ்னி தொலைக்காட்சி நிகழ்ச்சியில் 'கே.சி கூப்பர்'என்ற முக்கியக் கதாபாத்திரத்தில் நடித்துள்ளார். 2017 ஆம் ஆண்டு மீநாயகன் திரைப்படனமான இசுபைடர்-மேன்: ஹோம்கம்மிங் மற்றும் இசுபைடர்-மேன்: பார் பிரம் ஹோம் (2019) போன்ற திரைப்படங்களில் நடித்துள்ளார்.
# தீக்கோழி முட்டை

தீக்கோழி (பேரினம் *சுடுருத்தியோ)* முட்டையானது (*Ostrich egg*) பறவைகளின் முட்டைகளில் மிகப்பெரியது. முட்டையின் ஓடு கொள்கலனாகவும் அலங்கார கலைப்படைப்புகளாகவும் மனிதர்களால் நீண்ட காலமாகப் பயன்படுத்தப்பட்ட வரலாற்றினைக் கொண்டுள்ளது. பொதுவாக இம்முட்டைகள் உண்ணப்படுவதில்லை.
# தீக்கோழி முட்டை

## உயிரியல்

பெண் தீக்கோழி தனது கருவுற்ற முட்டைகளை 30 முதல் 60 செ.மீ. அளவுள்ள எளிய குழி ஒன்றில் இடுகிறது. இக்குழியானது ஆண் தீக்கோழியினால் தரையில் ஏற்படுத்தப்படுகிறது. சமூகமாக வாழும் இக்கோழி இனத்தில் ஆதிக்க பெண் கோழி முதலில் தனது முட்டைகளை இடுகிறது. இவற்றை அடைகாக்கும் போது அக்குழியில் முட்டையிட வரும் பலவீனமான கோழிகளை விரட்டியடிக்கின்றது. பெரும்பாலான சந்தர்ப்பங்களில் கூடுகளில் 20 முட்டைகள் வரை காணப்படும். பொதுவான தீக்கோழியானது இச்சமூக கூட்டில் தான் இட்ட முட்டைகளைப் பிற முட்டைகளிலிருந்து வேறுபடுத்தி அறிய முடியும். தீக்கோழி முட்டைகள் எல்லா பறவைகளின் முட்டைகளிலும் மிகப்பெரியவை. ஆனால் முட்டையின் அளவினைப் வயதுவந்த பறவையின் அளவோடு ஒப்பிடும்போது சிறியவை என்றாலும் - சராசரியாக இவை நீளமும், அகலமும், எடையும் கொண்டவை. கோழியின் முட்டையின் எடையை விட இவை 20 மடங்கும் மற்றும் பெண்ணின் அளவில் 1 முதல் 4% உள்ளது. இவை பளபளப்பான நுரை நிறத்தில் உள்ளன.  
முட்டைகளைப் பகல் நேரத்தில் பெண் கோழியும் இரவு வேளைகளில் ஆண் கோழியும் அடைகாக்கின்றன.  
தீக்கோழிகள் ஆபத்தைத் தவிர்ப்பதற்காக தங்கள் தலையை மணலில் புதைக்கின்றன என்ற கட்டுக்கதையின் சாத்தியமான தோற்றம், தீக்கோழிகள் தங்கள் முட்டைகளைக் கூடுகளுக்குப் பதிலாக மணலில் உள்ள துளைகளில் புதைப்பதால் தோன்றியதாகும். மேலும் இவை அடைகாக்கும் போது இவற்றின் அலகுகளைப் பயன்படுத்திச் சுழற்றி துளை தோண்டி, முட்டைகளை வைக்கின்றன. இவை தரையில் மணலில் தலையினைச் சுழற்றுவதை, புதைப்பதாகத் தவறாகக் கருதப்படுகிறது.